**פרוטוקול ישיבת מועצה שלא מן המניין – אגודת הסטודנטים 30.05.23**

**תקציר:** ישיבה שלא מן המניין בזימון נשיאות המועצה. הישיבה עסקה במחאת הסגל הבכיר

לאחר מעל ל-7 ימי שביתה. נתנו הצעות להתמודדות עם המחאה וסיוע לכל החוגים. הישיבה

התקיימה בזום בשיתוף סטודנטים לא מהמועצה.

**נוכחים:** 28 חברי מועצה

**דניאל זילבר:** צריך לתמלל את הישיבה?

**גיא הדר:** צריך פרוטוקול, הפרוטוקול יכול להכיל את עיקרי הדברים שנאמרו וההחלטה שמתקבלת בנוסף להקלטת הישיבה.

לא צריך לתמלל מילה במילה.

**דניאל זילבר:** שלום לכולם מה שלומכם?

**עדן סנדרס:** נקריא שמות זריז אבל זה לא ייחשב לנוכחות.

שלום לכולם לכל הנציגים והנציגות ולכל הסטודנטים שהצטרפו אלינו, דניאל יו"ר האגודה ותומר רמ"ח אקדמיה הם בעיקר

יעדכנו ויספרו על המצב לאחר מכן יהיה זמן לשאול שאלות.

**דניאל זילבר:** אני שאר ההנהלה וכל הנציגים שלכם כאן, אנחנו זמינים עבורכם לכל מה שצריך.

**שביתת סגל בכיר- סמסטר ב':**

נתחיל בעדכונים לאחר מכן נדון בשיח שלנו אל מול האוניברסיטה בהיבט ההתאמות הלימודיות, פעולות נוספות שאנחנו

מבצעים, מענה על שאלות שעלו בטופס, מענה על שאלות נוספות ונסיים עם חשיבה על צעדים להמשך.

**תומר בינשטוק:** נכון להיום יש 657 מרצים של סגל בכיר שלא מלמדים. עד כה היו 7 ימי שביתה רצופים, ו-2 ימי שביתה

שהיו בימי שני ורביעי. בלי קשר לימי השלמות של השיעורים שבוטלו במבצע הצבאי וימי השיבוש. ברגעים אלו מתקיימת שיחה

נוספת בין האוצר, ור"ה וארגון הסגל הארצי. השיחה צפויה להסתיים בשעה 19:30, נקבל תמונת מצב על סטטוס השביתה.

בלי שום קשר, ביום חמישי ובראשון הקרובים יתקיימו שתי שיחות נוספות של כלל הגורמים בנושא.

מבחינת השלכות המצב על הסטודנטים, קיים חוסר ודאות בנוגע לקיום או אי קיום הלימודים. הלמידה עצמה נפגעת כאשר

ישנם בין 2-5 ביטולים של מופעי קורסים כתוצאה מהשביתה. למשל, התבטלו ימי שני רבים לעומת זאת ימי חמישי לא התבטלו

בשביתה הנוכחית בגלל החגים ויום הסטודנט. מעבר לזה, בקורסים מסוימים אנחנו מודעים לדרישה מצד המתרגלים ללימוד

עצמי ולאור המצב נפגעת איכות הלמידה. זה לא תקין, תעבירו לנציגים שלכם באיזה קורסים זה קורה ונטפל בזה.

 בנוסף, יש עיכוב בהכנה וכתיבת סמינרים ופרויקט הגמר, לא יכולים להגיש ללא ליווי המרצה. ביטול שיעור משפיע על ההגשה.

מבחינת הפוטנציאל העתידי, יש סכנה לעיכוב בסיום התואר לסטודנטים בשנת לימודיהם האחרונה. השלמת שיעורים ללא

תיאום מראש ואי הגעת הסטודנטים לשיעורים הללו. בנוסף, המשך השביתה יכול לגרום להארכת הסמסטר לחודשי הקיץ

ודחיית חלק מהמבחנים.

**דניאל זילבר:** אלה לשאלתך על תוכנית בקיץ, הרבה זמן לא היה הארכה בסמסטר או יצירת מועדים נוספים של מבחנים. יש

סיכוי לא גבוה שנגיע לשם. אם זה יקרה נאלץ להתאים את עצמנו. כל הלו"ז של הבחינות ישתנה ונאלץ להבין מה נרצה לבקש

מהאוניברסיטה. אנחנו עוד לא שם, זה פוטנציאל עתידי רחוק.

אם השביתה תהיה גם בשבוע הבא או שנאריך את הסמסטר בשבוע או שתהיה הורדת חומר של שבוע.

האוניברסיטה לא מכירה בהקלטות ככלי השלמה בלעדי, כל שיעור שפוספס מצופה מהמרצים להשלים באופן פרונטלי. זה

נאמר בפירוש גם על ידי הרקטור וגם על ידי המזכירה האקדמית.

הציפייה שלא תהיה בחינה על חומר שלא נלמד זה נאמר בפירוש, נצטרך לוודא אותם שזה אכן קורה. המרצים יכולים לבקש

לקרוא חומר למשל בפילוסופיה, תקשורת, משפטים או מדע המדינה. אין ציפייה שתלמדו את החומר הלימודי שנדרש היה

ללמוד בכיתה לבד. אם זה קורה לדווח למזכירות ולנו.

החומר יושלם בשיעורי השלמה, השאלה היא אם הסמסטר יוארך או לא. שיעורי השלמה יהיו בין כה וכה. שיעורי ההשלמה

יתבצעו בשבועות שנותרו לסמסטר, בתיאום איתנו ובתיאום באופן פרטני מול הסטודנטים. כאשר לנו יש דרישות מול

האוניברסיטה ביחס לתיאום השיעורים, למשל שלא יהיה נוכחות חובה בשיעורי השלמה. בשיעורי ההשלמה נבקש שיהיו

הקלטות.

**תומר בינשטוק:** אנחנו נעלה את התסכול וחוסר המוטיבציה של הסטודנטים, לאור אי הרציפות של הסמסטר כתוצאה מימי

השיבוש, המבצע הצבאי והשביתה אל מול האוניברסיטה.

**דניאל זילבר:** אנחנו מכירים את התחושות.

**תומר בינשטוק:** בהודעה שהוצאנו שבו היה כתוב ש"חומר שלא נלמד בכיתה לא נבחן עליו", חומרי השלמה שישלימו בו את

החומר כן נוכל להיבחן. אנחנו פועלים שיהיה מונגש מבחינת זום או הקלטות ויהיה בשעות הגיוניות. יכול להיות שיהיה

צמצום חומר, אנחנו לא רוצים שהסמסטר יוארך ונביא דרישות בהתאם.

נמשיך לשקף הבא, פתרונות אקדמיים שנדבר עם האוניברסיטה עליהם. חומר שלא נלמד בכיתה בגלל השביתה לא יהיה

בבחינה, רוצים לבקש דחיית מועד הגשה של סמינרים ועבודות גמר. פטור נוכחות גורף בשיעורי השלמה (מלבד במקרים

פרטניים במיוחד), נבקש להנגיש ולהקליט. קיום שיעורי השלמה לפני תקופת הבחינות בלבד, ולא לתוך המבחנים. צמצום

החומר בבחינה, ולוודא כי אין דרישה מצד הסטודנטים ללמוד באופן עצמאי את החומר – דרישה רוחבית! שאלות?

**לילך דניאל:** צריך להבין מה המדיניות של כלל המרצים מבחינת הסמינרים, כל מרצה מחליט משהו אחר וזה לא תקין. הארכת

הגשה של הסמינר צריכה להיות גורפת לכולם, ללא קשר אם המרצה בסגל בכיר שובת ונותן מענה לסטודנטים או לא.

**דניאל זילבר:** ברמת השביתה עצמה הם צריכים לתת מענה במייל, כך נאמר לי על ידי יו"ר הסגל הבכיר. שעות קבלה אין,

שיחות אישיות אני לא יודעת. יכול להיות שכל מרצה לקח את זה לכיוון שלו. בקשר להארכה היא תהיה גורפת, היא לא תהיה

בשבוע או שבועיים ותהיה ברמה האוניברסיטאית. לא לגיטימי לצפות שהרפרט יהיה מוכן יום או יומיים לאחר חזרה משביתה,

זה לא תקין, תשלחי ברמה הפרטנית במייל נוודא את זה גם ברמה הרוחבית. אי אפשר להגיש מטלות על חומר שלא נלמד, זה

לא לגיטימי. אנחנו נעלה את זה מול האוניברסיטה ונחדד שדבר כזה לא יכול לקרות.

מבחינת קורסים שבחלקם יש סגל בכיר ובחלקם אין, צריך להבין מה עדיף לסטודנטים, אם עדיף שיעורי השלמה או עדיף

להשתייך לקורסים שממשיכים בחומר. אולי לתת אפשרות לכל סטודנט לבחור. צריך להבין מה הצורך של הסטודנטים. אפשר

לבקש מהפקולטה שיתוף פעולה בנושא, כדאי שוועד הנדסה יבדקו גם במקביל.

בשקף הבא תוכלו לראות שיש פה כמה צירים של עבודה, מדובר במשא ומתן מורכב. המשא ומתן מתנהל מול משרד האוצר

אבל הוא מתנהל גם מול ור"ה והסגל הבכיר, לכל אחד מהצדדים אינטרסים שונים. מי שרוצה לשמוע יותר שיתאם איתי פגישה

ונדבר. אני בשיח אל מול כמה גורמים. ראשית, מול ההתאחדות- יחד אנחנו מספר אוניברסיטאות יוצרים מנוף לחץ. כרגע

אנחנו מנסחים מכתב לנשיא המדינה מטעם התאחדות הסטודנטים הארצית שיפעיל לחץ על האוצר. בנוסף, אלחנן יו"ר

ההתאחדות גם מפעיל ספציפית לחץ על האוצר, אנחנו מוודאים את זה למי שיש לו ספק. במקביל אנחנו מדברים עם ור"ה דרך

נשיא האוניברסיטה, מקיימים שיח עם המועצה המתאמת וארגון הסגל הבכיר, ושיח עם ות"ת דרך מנכ"ל האוניברסיטה.

אנחנו מבהירים לכל הצדדים שהסבלנות שלנו פוקעת, במידה ושבוע הבא השביתה תימשך ננקוט בצעדים אקטיביים בשטח.

אנחנו מסונכרנים בדבר הזה עם האגודות האחרות. לא בחרנו צד, אנחנו לא בוחרים באוצר, בסגל או באוניברסיטאות. אנחנו

תומכים בנו הסטודנטים, לא הגיוני שזה על הגב שלנו. לא הגיוני שבשביל להגיע להסכמות פוגעים בנו.

בנוסף, אנחנו מקדמים התאמות לימודיות אל מול האוניברסיטה (בתיאום עם אגודות נוספות). מיפוי הקורסים בקמפוס כדי

לוודא שכולם מקבלים מענה על ידי מחלקת אקדמיה. שיח עם האוניברסיטה בנוגע לפתירת בעיות נקודתיות שצפו/צפות לצד

פתרונות ארוכי הטווח, תומר בקשר ישיר עם יניב כדי לתת מענה פרטני ולא רק רוחבי. הפצת הודעות וואטסאפ ברגע שיש לנו

עדכון חדש כדי לייצר וודאות אצל הסטודנטים במידת האפשר. התחלנו לנסח מכתב משותף של כלל האגודות השותפות לור"ה

שלא נסכים להאריך את הסמסטר בעקבות השביתה. נקודה אחרונה- מחשבות על פעולות אקטיביות ועשייה עתידית שלנו

להפעלת לחץ על גורמים רלוונטיים במידה והשביתה ממשיכה ליום ראשון הקרוב. שאלות?

**תומר בינשטוק:** לשאלתך תומר, גם אם יהיה צמצום של חומר בסופו של יום הקורס מתקיים, תבחן עליו ותקבל את נקודות

הזכות שלך. אם תבקש זיכוי כספי אז האוניברסיטה לא תיתן בתמורה את נקודות הזכות של הקורס. כרגע הדרישה של החזר

שכר לימוד היא לא כל כך טובה כי היא תפגע בנו. אם נבקש אנחנו נקבל את שכר הלימוד חזרה, אבל לא נקבל בגין זה את

נקודות הזכות עבור הקורסים.

**דניאל זילבר:** הנושא מורכב, בפועל אנחנו לא משלמים על כל שיעור אלא על נקודות זכות וגם זה חישוב מורכב. כי שכר

הלימוד זהה ונקודות הזכות משתנות מתואר לתואר. טכנית אפשר לעשות את זה ולבקש החזר- אנחנו רק נפסיד מזה. בפועל

רוב התואר ממומן על ידי המדינה אנחנו משלמים רק 25% מהתואר והשאר המדינה משלמת. מה שנכון לבקש זה את ההשלמה

של החומר כדי שנוכל לקבל את התואר שלנו, לקבל החזר כספי זה פשוט לא ריאלי. עדיף למקד את הכוחות שלנו ולקבל את

מה שמגיע לנו מבחינת הלימודים.

יש לסגל הבכיר אישור לשבות הם פנו לבית דין לפני, אנחנו יכולים לתבוע אותם אבל זה לא יעזור. יש להם אישור שביתה.

אני יודעת בוודאות שיש להם אישור לשבות עוד מינואר, הם לא עושים את זה ללא אישור.

במידה ונרצה, ביטול הרשמה לקורסים שבהם התקיימה שביתה (תוך קבלת החזר כספי על הקורס וויתור על הנק"ז). לחלוטין

אפשר לבדוק את זה, רעיון מצוין.

אני לא רוצה לייצר ספאם לסטודנטים במייל, אני רואה שיש פה הרבה תגובות.

בסדר גמור נפרסם עדכונים גם במייל וגם בפייסבוק.

צריך להחליט ביחד כמועצה וסטודנטים מה אנחנו רוצים לבקש, פרקטית אם נבקש שהמבחנים יישארו במועדם אז מרצים

לא יוכלו להשלים את החומר... יש הרבה סטודנטים שלא מוכנים ולא יכולים ללמוד לבד. גם אם זה נקודתי- שיעור אחד או

שניים. אנחנו לא יודעים מה יהיה שבוע הבא ונבקש בכל מקרה קיצור של שבוע בחומר הלימוד במידה והסמסטר יוארך. אנחנו

עדיין לא שם. זאת תהיה הנחיה אוניברסיטאית, אבל צריך לראות כמה שיעורים בוטלו בכל קורס כתוצאה מהשביתה. אני

חושבת שלא יהיה פופולרי ללמוד חומר עצמאי וזה גם לא החלטה שלי, אנחנו נחליט יחד כמועצה וכאגודה.

**לילך דניאל:** בתקופות מתוחות, כולם מחכים לעדכונים שלכם בקבוצת פייסבוק של "אוניברסיטת תל אביב- צריכים משהו?"

או בקבוצות וואטסאפ. חוסר הוודאות משפיע עלינו, אני ממש מחכה שתפרסמו עדכון ואני לא היחידה שמרגישה ככה. זה לא

שאין שקיפות אצלכם כאגודה, כולם נמצאים בכאוס ולא מוצאים זמן לנסח הודעות בעברית אנגלית וערבית לידיעת

הסטודנטים. זה ככה מאז המבצע הצבאי האחרון שהיה. מקווה שתיקחו לתשומת ליבכם, אנחנו צריכים שתגידו לנו מה קורה.

אתם צריכים לחשוב על זה יותר איך אתם מנגישים את זה לסטודנטים שהם לא כמונו- סטודנטים בינלאומיים, בעלי לקויות

למידה או סטודנטים מתמודדי נפש.

**דניאל זילבר:** הלימודים של הסטודנטים הבינלאומיים ממשיכים כרגיל. אני מסכימה איתך, אנחנו ניקח את זה לתשומת ליבנו.

דרך רכזת שוויון, תא סמן או דרך השירות הפסיכולוגי נדאג שתקבלו את המענה המותאם.

אעדכן על שלוש שיחות שהיו לי ממש הרגע- עם מנכ"ל האוניברסיטה, הרקטור והנשיא. הנשיא הוא הנציג אצל ור"ה, לדבריו

הם נגד השביתה. הוא לא יודע מה הסטטוס, אבל הם רוצים שהשביתה תסתיים השבוע. בשיחה עם הרקטור, שיקפתי לו שאם

השביתה תתקיים גם בשבוע הבא יהיו גם צעדים פיזיים ממקום של מנוף לחץ. אנחנו כסטודנטים לחוצים וכבר לא לגיטימי

לפרסם עוד הודעות של הסבר, זה עמדתנו גם כאגודה. כל מה שאני אומרת רלוונטי גם לאגודות אחרות ביניהם העברית ובר

אילן. בשיחה השלישית, המנכ"ל לדבריו אומר שהצליחו להתקדם מאוד במשא ומתן, רוצים לסיים את השביתה או היום או

בחמישי. אני חושבת שאנחנו צריכים לפרסם פוסטים, להוציא מכתב רשמי מהאגודה לסטודנטים, לחשוב על מעשים פיזיים

ופרקטיים, ולחשוב על צעדים נוספים שיכולים לתת מענה.

הפגישה עדיין ממשיכה, אם הם עכשיו מודיעים שנגמרה השביתה זה מאוחר מדי בשביל להודיע לסטודנטים. מה דעתכם?

**אמיר שטיין:** אני רוצה להוסיף על הנושא שעלה מקודם. יש הרבה סטודנטים שהם לא מוכרים באוניברסיטה כמתמודדי נפש,

יש הרבה סטודנטים שנפגעים מחוסר השגרה הזאת. סטודנטים שהאוניברסיטה לא רואה אותם- אשמח שהם יתייחסו לזה.

אני מקבל הרבה פניות בנושא. איזה תמיכה יכולים לקבל? לא כל הסטודנטים משויכים לתוכנית מסוימת.

**דניאל זילבר:** שיח שחשוב שנעשה, צריך למקד את זה סביב הדקנאט והשירות הפסיכולוגי. בוא נעשה את זה בפורום אחר אולי

בסוף הישיבה אם תרצו.

אני חושבת שלהביא סטודנטים להפגנות זה מורכב, אנחנו צריכים לקדם צעדים שעושים הרבה לחץ אבל לא דורשים הרבה

כוח אדם או הרבה מאמץ. אני חושבת שצריך להפיץ הרבה מיילים לכל מי שיכול להיות רלוונטי לדבר הזה (ספאם), לחסום

שערים, פקקים ברמת אביב שיעשה רעש, חסימת מעבדות זה בעייתי כי אנחנו רוצים שהסגל יהיה איתנו. ההתאמות העתידיות

הרי יעשו בשיתוף פעולה איתם.

**אור מימון:** החרמה או מחאה מול השערים אפשרי, חסימה לא לגיטימי בכלל.

**עינת טוביה:** אפשר לעשות הפגנה ולהזמין עיתונאים.

**לבנה צליל:** אם אנחנו לא אומרים משהו על האוצר או הסגל זה נשמע מבולבל ולא ברור.

**אלה בר:** המסר צריך להיות אל תתעסקו איתנו והנה למה.

**דניאל זילבר:** אפשר לעשות סקר בקבוצת הנציגים ולראות כמה נציגים יגיעו, תראו שהמספרים נמוכים. לא נצליח להביא יותר

מ-50 איש. הפגנה היא חזקה וקול כשיש בה הרבה אנשים.

**נועה גרינברג:** אנחנו צריכים להבין מול מי אנחנו צריכים למחות. צריך לפקס את המאמץ איך לעזור להם. אם הם יקבלו מענה

אנחנו נקבל לימודים סדירים.

**דניאל זילבר:** זה יקרה, איחוד הכוחות עם הקמפוסים האחרים. זה התכנון, אין צעדים קונקרטיים אבל השיח לחלוטין

מסונכרן. העברית ילכו לאוצר בר אילן ילכו לאן שירצו. אני רוצה שיהיה לנו תוכנית ללא קשר להתאחדות. אנחנו צריכים

לחשוב מה אנחנו רוצים לעשות?

השיחה עדיין לא הסתיימה. אני די בטוחה שלא יהיו לימודים מחר, השעה עכשיו 20:00 בערב.

**גיא תמר לוי:** בעד שהנוכחות לא תהיה חובה, אבל שהלימודים כן יתקיימו מחר.

**עדן סנדרס:** אני בטוחה שיהיו סטודנטים שלא יסכימו שיהיו לימודים מחר כשמודיעים בשעה מאוחרת.

**קרן סובול:** מסכימה, כל יום שאנחנו מפספסים אנחנו נצטרך להשלים. חשוב שנחזור פשוט ללא חובת נוכחות.

**אופיר פרידמן:** באופן כללי צריך להגיד לאוניברסיטה שניתן להודיע על קיום הלימודים עד שעה מסוימת.

**עדן סנדרס:** אם אנחנו נשתף פעולה עם המרצים זה יהיה סטנדרט שהם פוגעים בנו ואנחנו עוזרים להם. זה נשמע לי שזה לא

הגיוני שהם שובתים והם מייצרים את הבעיה. הם בחרו לבחור בדרך היחידה שפוגעת בסטודנטים ואני לא מסכימה בדרך הזו.

**קרן סובול:** בשנים קודמות שהיה שביתה לא עשינו צעדי מחאה, נפגענו מזה שבועות רבים. זוהי הפעם ראשונה שמנהלים צעדי

מחאה נגד המרצים מזה 5-7 שנים. זה לא באמת פג תוקף מ-2019, קשה לי להאמין שזה מאז.

**דניאל זילבר:** אפשר להיכנס לניואנסים אבל אין צד שצודק. האם נכון להתנגד לסגל שלנו- לא, זה הסגל שלנו. האם נכון לתמוך

בו- זה מורכב. מה שעדן אומרת מצד אחד נכון, מצד שני זה הסגל שלנו. ככל שהשכר שלהם יהיה טוב יותר הם ילמדו טוב יותר.

זה גם מורכב, כי בהסכם שכר שלהם אין סעיף שמדבר על תמריצי שכר בגין הוראה, זה סבוך. בסופו של דבר אנחנו האגודה

הגדולה בארץ, זה מהלך ארצי ורוחבי, בין אם אנחנו תומכים או לא. הסגל רוצים שנתמוך בו, אבל הם לא שתפו אותנו עד

שהתחילו במחאה. לפחות לא שיתפו אותי, אולי את ליאור. אני נכנסתי לתפקיד לא מזמן.

ישיבה הבאה- צריך לקבוע שוב ישיבה שלא מן המניין קרוב ככל הניתן. ארים טלפון לאורי יו"ר הסגל הבכיר כדי להוציא עדכון

בוואטסאפ. נעבוד על פוסט שיצא מחר ומייל. תפנו אליי בפרטי אם אתם רוצים להיות חלק מצוות שמקדם צעדים פרקטיים

במחאה שתתקיים. אחרי השיחה עם אורי עוד רבע שעה אוכל לעדכן על לימודים מחר.

מחר בכל מקרה לא נספיק לצאת עם צעדי מחאה פרקטיים, האיומים שלי לכל הגורמים הרלוונטיים אני חושבת שהיו צעד

משמעותי בהיבט של לחץ. נפתח קבוצה ונחשוב יחד מה נעשה בפועל. ההחלטה תתקיים בין לבין הישיבות עם עדן, הנשיאות,

המבקר כל הוועדות הרלוונטיות וכל מי שירצה לקחת חלק.

**הישיבה הסתיימה.**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

**יו"ר הוועד עדן סנדרס חבר הוועד אור מימון**

|  |  |  |  |
| --- | --- | --- | --- |
| **FName** | **LName** | **Subject** | **30.05.2023** |
| אדם | בן-נון | חשמל ואלקטרוניקה תואר ראשון + לימודי חוץ | 1 |
| אופיר | פרידמן | מדעי המחשב + מתמטיקה + סטטיסטיקה תארים מתקדמים | 1 |
| אור | מימון | הנדסת תעשיה תואר ראשון | 1 |
| אייל | אלפסי | מתמטיקה, סטטיסטיקה תואר ראשון |  |
| איתי | כהן | הנדסה מכנית תואר ראשון |  |
| איתמר | רינד | ניהול - תואר ראשון + תארים מתקדמים |  |
| אלה | בר | מדעי המחשב תואר ראשון | 1 |
| אלכס | יוסופוב | פיזיותרפיה |  |
| אמיר | שטיין | ספרות + תרבות עברית + עם ישראל + נשים ומגדר תואר ראשון |  |
| אנה | חמלניצקי | מדע המדינה + לימודי ביטחון + לימודי עבודה תארים מתקדמים |  |
| אסתר | אזולאי כשר | מדע המדינה תואר ראשון |  |
| ארז | יוסף | הנדסת חשמל ואלקטרוניקה תארים מתקדמים |  |
| אריאל | וינוגרדסקי | ביה"ס לרפואה |  |
| בועז | יעקובוב | מדעי המחשב תואר ראשון |  |
| בעז יעקב | אקרמן | פילוסופיה תואר ראשון | 1 |
| בר | סובל | מדעים דיגיטליים להיי-טק תואר ראשון | 1 |
| ברק | כהן | מדעי המוח | 1 |
| גבי | לי | מדעי החיים תארים מתקדמים |  |
| גבע | שפירא | ביה"ס לחינוך |  |
| גיא | ראודניץ | חשמל ואלקטרוניקה תואר ראשון + לימודי חוץ |  |
| גיא-תמר | לוי | עבודה סוציאלית תואר ראשון | 1 |
| גל | בינשטוק | ביה"ס לרפואה |  |
| גל | ואלה | ניהול - תואר ראשון + תארים מתקדמים |  |
| דין | יונה | פיזיקה ואסטרונומיה תואר ראשון |  |
| דניאל | זילבר | פסיכולוגיה תואר ראשון | 1 |
| ולאד עוז | ירמקוביץ' | משפטים תואר ראשון - שנה א | 1 |
| חן | קלצבסקי | מדעי החיים תואר ראשון |  |
| טל | זיידמן | חשמל ואלקטרוניקה תואר ראשון + לימודי חוץ |  |
| טלי | ברלין | ריפוי בעיסוק | 1 |
| יבגני | גרישין | ביה"ס לרפואה |  |
| יואב | פלד | כלכלה תואר ראשון | 1 |
| יואל | גאפט | אדריכלות תואר ראשון |  |
| יסמין | סגול | מזרח תיכון + אפריקה + לימודים קלאסיים + ארכיאולוגיה + היסטוריה תואר ראשון |  |
| יעל | ארז | המדרשה לתארים מתקדמים |  |
| יעל | אגמון נכט | משפטים תארים מתקדמים |  |
| לבנה | צליל | מזרח אסיה | 1 |
| לילך | מרקוביץ' | מדיניות ציבורית + כלכלה תארים מתקדמים |  |
| מדינה | סאידובה | חשמל ואלקטרוניקה תואר ראשון + לימודי חוץ |  |
| מיכאל | שלר | ביה"ס לרפואה |  |
| מתן | ברש | קולנוע וטלוויזיה תואר ראשון |  |
| נדב | שופט | ב.א. כללי + תכנית רב תחומית | 1 |
| נועה | גרינברג | תולדות האמנות + רב תחומי - תואר ראשון + מוזאולוגיה | 1 |
| נועה | לוינסון | סיעוד |  |
| ניצן | כהן | ביה"ס לתרבות תארים מתקדמים, תרגום ועריכה |  |
| נמרוד | פלבסקי | כלכלה תואר ראשון | 1 |
| נעם | ברעם | ביה"ס לפילוסופיה + ביה"ס ליהדות - תארים מתקדמים, עריכה לשונית |  |
| סולאפה | מח'ול | תאטרון + אקדמיה למוזיקה + מוזיקולוגיה תואר ראשון |  |
| עדו | סיון | ניהול - תואר ראשון + תארים מתקדמים |  |
| עדן | סנדרס | משפטים תואר ראשון - שנים ג-ד | 1 |
| עודד יניב | שטראוס | אמנויות תארים מתקדמים |  |
| עומר | קלי | ניהול - תואר ראשון + תארים מתקדמים |  |
| עידו | ביטון | ביה"ס לחינוך | 1 |
| עינת | טוביה | אנגלית + צרפתית + ערבית + איסלאם + בלשנות תואר ראשון | 1 |
| צור | זאדי | גיאוגרפיה וסביבת האדם | 1 |
| קרן | סובול | הנדסה תארים מתקדמים למעט הנדסת חשמל ואלקטרוניקה | 1 |
| רוני | שרון | משפטים תואר ראשון - שנה ב |  |
| רותם | יעקובי | חשבונאות | 1 |
| רם | דעבול | חשבונאות |  |
| שחר | דקל | מדעי החיים תואר ראשון | 1 |
| שי | דושניצקי | מדעי החיים תואר ראשון | 1 |
| שי | אטוס | הנדסה ביו-רפואית תואר ראשון |  |
| שיר | וינברג | ניהול - תואר ראשון + תארים מתקדמים |  |
| שיר | בטט | מדע והנדסת חומרים תואר ראשון | 1 |
| שירה | רוהר | כימיה + גיאופיזיקה + מדעי כדור הארץ תואר ראשון |  |
| שירה | אדר | עבודה סוציאלית תארים מתקדמים |  |
| שלהב | הרכבי | מדעי המחשב תואר ראשון |  |
| תום | כהנא | פיזיקה + כימיה + גיאופיזיקה + ביה"ס ללימודי הסביבה תארים מתקדמים | 1 |
| אביגיל | קפלנר | סוציולוגיה ואנתרופולוגיה ולימודי עבודה תואר ראשון | 1 |
| תומר | בינשטוק | תקשורת תואר ראשון, כותרת | 1 |
|  |  |  | 28 |